Taylor Swift

Taylor Alison Swift (; 13-dekabr 1989-yilda tugʻilgan) amerikalik pop-qoʻshiqchi, qoʻshiqnavis va aktrisadir. Pennsilvaniyaning Reading shahrida tugʻilib, Wyomissingda oʻsgan Swift oʻn toʻrt yoshida country musiqada karyera qilish uchun Tennesseening Nashville shahriga koʻchdi. U Big Machine Records mustaqil studiyasi bilan shartnoma imzolab, Sony/ATV Music yollagan eng yosh qoʻshiqnavis boʻldi. Swiftʼning 2006-yili eponimik debyut albomi chiqishi uni yoʻlga tushgan country yulduziga aylantirdi. „Our Song“, uning uchinchi singli, uni Hot Country Songs chartida birinchilikni olgan eng yosh qoʻshiqnavis va ijrochi qildi. 2008-yilgi Grammy taqdimotida Eng Yaxshi Yangi Artist nomzodligiga erishdi.

Swiftning ikkinchi albomi, Fearless, 2008-yilda chiqarildi. „Love Story“ va „You Belong with Me“ singllarining pop krossover muvaffaqiyati bilan koʻtarilgan Fearless 2009-yil eng koʻp sotilgan albom boʻldi va miqyosli gastrollar bilan dastaklandi. Albom 52-Grammy taqdimotida toʻrtta mukofot olib, Swift Yil Albomi olgan eng yosh ijodkor boʻldi. Swiftʼning uchinchi albomi, 2010-yilgi Speak Now, AQShda birinchi haftadayoq bir milliondan ortiq nusxada sotilib, Speak Now World Tour konsertlari bilan dastaklandi. Speak Now doirasidagi konsertlardan biri Oʻzbekistonning UzHD telekanalida namoyish etildi. Albomning uchinchi singli, „Mean“, ikkita Grammy mukofoti oldi. Swiftʼning toʻrtinchi albomi, Red, 2012-yilda chiqarildi. U AQShda birinchi haftada 1,2 million nusxada sotilib, Swiftʼni birinchi haftada eng koʻp albom sotgan ayol ijrochiga aylantirdi. „We Are Never Ever Getting Back Together“ va „I Knew You Were Trouble“ singllari butunjahon hit boʻldi. 2013—2014-yillar uchun Red Tour rejalashtirildi.

Swift qoʻshiqlarida oʻzining oʻsmirlik va ulgʻaygan hayotidagi tajribalari haqida kuylaydi. Qoʻshiqnavis sifatida u Nashville Qoʻshiqnavislar Uyushmasi va Qoʻshiqnavislar Shuhrat Zali tomonidan izzatlanadi. Swiftʼning boshqa yutuqlariga yettita Grammy, oʻn ikkita Billboard Music Awards, oʻn beshta American Music Award, oʻn bitta Country Music Association Awards va oltita Academy of Country Music Awards mukofotlari kiradi. U dunyo boʻylab 26 milliondan oshiq albom va 75 milliondan ortiq raqamli singl sotgan. Forbes jurnaliga binoan u $220 milliondan ziyodga baholanadi. Musiqa faoliyatidan tashqari, Swift Valentineʼs Day (2010) va The Lorax (2012) filmlarida ishtirok etgan. Filantrop sifatida Swift sanʼat taʼlimi, bolalar savodxonligi, tabiiy ofatlarda yordam, LGBT huquqlari va kasal bolalarga xayriyalarda qatnashadi.

Hayoti

1989-2003: Ilk hayoti 

Taylor Alison Swift 13-dekabr 1989-yilda Amerika Qoʻshma Shtatlarining Pennsylvania shtatidagi West Reading shahrida tugʻilgan. Uning otasi — Scott Kingsley Swift, sobiq Merrill Lynch shirkatida faoliyat yuritgan birja vositachisi; onasi — Andrea Gardner Swift (qizlik familiyasi Finlay), ilgari oʻzaro yordam jamgʻarmasi marketingi boʻyicha ijrochi boʻlib ishlagan sobiq uy bekasi. Shotlandoyalik ekanligini taʼkidlab oʻtgan Swift, xonanda va qoʻshiqnavis James Taylor ismi bilan atalgan. Uning ukasi — Austin Kingsley Swift, aktyor hisoblanadi.

Taylor Swift haqoratli soʻzlardan oʻzini olib qochish bilan tanilgan, shuningdek, haddan oshiq shahvoniylikni aks ettirgan fotosessiyalarda qatnashishdan bosh tortadi, biroq Bloomberg unga seks-ramz sifatida qaraydi.

Mukofotlari va nominatsiyalari 

Swift 10 ta Grammy mukofoti, Emmy mukofoti, hamda 29 ta Amerika musiqiy mukofoti, 23 ta Billboard musiqa mukofoti, 7 ta Guinness rekordlari, 12 ta mamlakat musiqa assotsiatsiyasi mukofotlari (Pinnacle mukofotini ham oʻz ichiga olgan holda), 8 ta Academy of Country Music mukofoti, hamda Brit mukofotiga sazovor boʻlgan. Qoʻshiqnavis sifatida, Swift Nashville qoʻshiqnavislari assotsiatsiyasi tomonidan taqdirlangan hamda qoʻshiqnavislari sharaf zali tomonidan 2015-yilda Rolling Stonening 100 ta eng yaxshi qoʻshiqnavislari roʻyxatiga eng yosh odam sifatida kiritilgan. 2016-yilda boʻlib oʻtgan 64-BMI mukofotlari taqdirlash marosimida Swift oʻzining nomidagi mukofot bilan taqdirlangan birinchi ayol boʻlgan. Uning Red va 1989 nomli albomlari 2020-yildagi Rolling Stonening „Hamma zamondagi eng buyuk 500 ta albom“ sifatida qayta koʻrib chiqilishiga kiritilgan.

Diskografiyasi 

 Taylor Swift (2006)
 Fearless (2008)
 Speak Now (2010)
 Red (2012)
 1989 (2014)
 Reputation (2017)
 Lover (2019)
 Folklore (2020)
 Evermore (2020)
 Midnights (2022)

Gastrollari 

 Fearless Tour (2009—2010)
 Speak Now World Tour (2011—2012)
 The Red Tour (2013—2014)
 The 1989 World Tour (2015)
 Reputation Stadium Tour (2018)
 The Eras Tour (2023)

Filmografiyasi

Manbalar

Havolalar 

 
 

 
1989-yilda tugʻilganlar
Amerikalik ayol qoʻshiqchilar
Amerikalik aktrisalar
Musiqachilar
Emmy Award gʻoliblari
Yashayotgan insonlar
Amerikalik televideniye aktrisalari
Amerikalik ovoz aktrisalari
MTV Europe Music Award sovrindorlari
Grammy mukofoti sovrindorlari
Brit mukofoti sovrindorlari
Amerikalik gitarachilar
Amerikalik ayol qoʻshiqnavislar
Amerikalik ayol pop-qoʻshiqchilar
Amerikalik rok-qoʻshiqchilar
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar